b'\n_START_ARTICLE_\nVpra\xc5\xa1alnica\n_START_PARAGRAPH_\nVpra\xc5\xa1\xc3\xa1lnica je v jezikoslovju beseda, izraz, s katerim se vpra\xc5\xa1uje po \xc4\x8dem ali ki uvaja vpra\xc5\xa1anje. Gre za zaimek, \xc4\x8dlenek ali besedno zvezo, s katerimi se uvajajo vpra\xc5\xa1alni stavki (npr. Kdo v Kdo je ta \xc4\x8dlovek?; kljub \xc4\x8demu v Kljub \xc4\x8demu boste od\xc5\xa1li iz pisarne? ...). Stav\xc4\x8dni \xc4\x8dleni imajo svoje zna\xc4\x8dilne vpra\xc5\xa1alnice: po osebku se vpra\xc5\xa1amo kdo ali kaj, po povedku kaj se dela/dogaja/je, po predmetu koga ali kaj, komu ali \xc4\x8demu itd., po prislovnem dolo\xc4\x8dilu z vpra\xc5\xa1alnimi prislovi, kot so kam, kje, kod, kdaj, kako, zakaj, \xc4\x8demu itd.'